На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017 и 95/2018), члана 57.Статута општине Гаџин Хан (,,Сл.лист града Ниша,, бр.63/08,31/11,46/12,36/13), члана 12. Одлуке о буџету општине Гаџин Хан за 2019. годину („Службени лист града Ниша“ број 112/2018) и предлога Службе за буџет, финансије и пореску администрацију број 400-118/19-IV/01-1 од 01.02.2019. године,

Општинско веће општине Гаџин Хан на седници одржаној 04. фебруара 2019. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2019. годину (“Службени лист града Ниша” број 112/2018):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 76.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **78.000,00** динара (седамдесетосамхиљададинара) Општинској управи општине Гаџин Хан за прикључак на дистрибутивни систем електричне енергије за објекат у Горњем Барбешу. Одлуком о буџету општине Гаџин Хан за 2019. годину нису предвиђена средства за ову намену.

1. Средства из тачке 1. овог предлога распоређују се у оквиру

 **Раздео 5**

 **Програм 15 – Локална самоуправа**

 **0602- 0001 – Функционисање локалне самоуправе и градских општина**

 **Функција 130 - Опште услуге**

 **Позиција 62.**

 **Економска класификација 425000 – Текуће поправке и одржавање**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2019. годину и финансијског плана Општинске управе општине Гаџин Хан утврђено је да за прикључак електричне енергије за објекат културе у Горњем Барбешу који се налази на катастарској парцели 2338/1, а по основу Решења Електродистрибуције број 8П.1.1.0-Д-23-8829/2 од 11.01.2019. године (а на основу нашег захтева од 14.08.2018. године) на економској класификацији 425117-Електричне инсталације, нису планирана средства за ове намене.

Како би се поступили у складу са наведеним Решењем недостајућа средства се обезбеђују из текуће буџетске резерве.

Број: 06-400-53/19-III

У Гаџином Хану, 04.02.2019. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК ОПШТИНСКОГ ВЕЋА,

 Саша Ђорђевић